Inițial, băutura a fost creată de adjutantul Ragnar Grönvall după ce mareșalul i-ar fi cerut acestuia să facă ceva în legătură cu gustul oribil al vodcăi de calitate inferioară disponibilă pe timpul Războiului de Continuare - jatkosota. Scopul era să diminueze gustul vodcăi ieftine prin adăugarea unor ingrediente mai scumpe, deci implicit de o mai bună calitate. Mannerheim a povestit o experiență personală legată de Marskin ryyppy, dintr-un restaurant parizian, unde lua cina cu câțiva prieteni ruși. Ei ar fi comandat o sticlă de vodcă și clasicile pahare mici de shot, însă au fost refuzați, spunându-li-se că acest obicei barbar nu este compatibil cu bucătăria franțuzească și că gustul vodcăi distruge savoarea preparatelor. Deoarece nu a fost posibil să servească băutura în restaurant, Mannerheim și prietenii săi au fost nevoiți să o comande la bar .